***STRUKTURA ŠKOLSKOG ODBORA***

Članak 24.

1. Školski odbor ima sedam članova.
2. Članove Školskog odbora imenuje i razrješava:
* Učiteljsko vijeće, dva člana iz reda učitelja i stručnih suradnika
* Vijeće roditelja, jednog člana iz reda roditelja koji nije radnik Škole
* Osnivač, tri člana samostalno.
1. Jednog člana Školskog odbora bira i razrješava radničko vijeće. Ako u Školi nije utemeljeno radničko vijeće, člana Školskog odbora imenuju i opozivaju neposrednim i tajnim glasovanjem radnici Škole prema odredbama Zakona o radu i provedbenim propisima kojima je uređen izbor radničkog vijeća koje ima samo jednog člana.

***PREDLAGANJE I IMENOVANJE KANDIDATA***

Članak 25.

1. Predlaganje i imenovanje kandidata za članove Školskog odbora iz reda učitelja i stručnih suradnika obavlja se na sjednici Učiteljskog vijeća, a predlaganje i imenovanje kandidata za člana Školskog odbora iz reda roditelja obavlja se na sjednici Vijeća roditelja.
2. Sjednice iz stavka 1. ovoga članka trebaju se održati najmanje 15 dana prije isteka mandata Školskog odbora.
3. Za provođenje izbora za dva člana Školskog odbora iz reda učitelja i stručnih suradnika, Učiteljsko vijeće imenuje izborno povjerenstvo koje ima predsjednika i dva člana, a isti se ne mogu kandidirati za članove Školskog odbora.
4. Za provođenje izbora za jednog člana Školskog odbora iz reda roditelja, Vijeće roditelja imenuje izborno povjerenstvo koje ima predsjednika i dva člana, a isti se ne mogu kandidirati za članove Školskog odbora.
5. O izborima, izborna povjerenstva iz stavaka 3. i 4. ovog Članka vode zapisnik.

***KANDIDATURA***

Članak 26.

1. Kandidate za članove Školskog odbora iz reda učitelja i stručnih suradnika može predložiti svaki član Učiteljskog vijeća nazočan na sjednici Učiteljskog vijeća.
2. Kandidata za člana Školskog odbora iz reda roditelja može predložiti svaki član Vijeća roditelja nazočan na sjednici Vijeća roditelja (pod uvjetom da predloženi kandidat nije radnik Škole).
3. Kandidati iz stavaka 1. i 2. ovoga članka trebaju se izjasniti o prihvaćanju kandidature.
4. Svaki član Učiteljskog vijeća, odnosno član Vijeća roditelja (pod uvjetom da nije radnik Škole) može se osobno kandidirati za člana Školskog odbora.
5. Za člana Školskog odbora ne smije se imenovati kandidat koji je pravomoćno osuđen ili se protiv njega vodi kazneni postupak za neka od kaznenih djela iz članka 106. stavka 1. Zakona o odgoju i obrazovanju u osnovnoj i srednjoj školi.
6. Broj predloženih kandidata mora biti veći od broja članova Školskog odbora koje to tijelo imenuje.

***POPIS KANDIDATA***

Članak 27.

Popis kandidata za Školski odbor iz članka 26. ovoga Statuta, a koji su prihvatili kandidaturu odnosno istaknuli osobnu kandidaturu, utvrđuje se prema abecednom redu prezimena.

***IMENOVANJE ČLANOVA***

Članak 28.

1. O kandidatima za članove Školskog odbora članovi Učiteljskog vijeća, odnosno članovi Vijeća roditelja glasuju tajno.
2. Glasovanje je pravovaljano ako je glasovanju pristupila natpolovična većina članova Učiteljskog vijeća odnosno Vijeća roditelja.
3. Prema popisu kandidata iz članka 27. ovog Statuta utvrđuje se izborna lista, a na temelju iste izborno povjerenstvo izrađuje glasačke listiće koji se ovjeravaju pečatom Škole.
4. Broj glasačkih listića mora biti jednak broju nazočnih birača.
5. Glasački listić sadrži:

- naznaku da se izbor odnosi na kandidate za članove Školskog odbora

- broj kandidata koji se biraju u Školski odbor

- ime i prezime kandidata te redni broj ispred imena i prezimena.

1. Glasovanju moraju biti nazočni svi članovi izbornog povjerenstva.
2. Kada birač (član Učiteljskog vijeća odnosno Vijeća roditelja) pristupi glasovanju predsjednik izbornog povjerenstva zaokružuje ga na prethodno izrađenom biračkom popisu, daje mu glasački listić i objašnjava mu način glasovanja.
3. Birač može glasovati samo za kandidate upisane na glasačkom listiću i to na način da zaokruži redni broj ispred imena i prezimena kandidata.
4. Glasački listići popunjeni suprotno stavku 8. ovog članka smatraju se nevažećim.
5. Nakon završetka glasovanja, izborno povjerenstvo prebrojava glasove s važećih listića i sastavlja listu kandidata prema broju dobivenih glasova.
6. Učiteljsko vijeće odnosno Vijeće roditelja može odbiti listu kandidata ako raspolaže dokazima da je tijekom izbora bilo povreda postupka ili propusta izbornog povjerenstva, a u tom slučaju glasovanje se ponavlja.
7. Za članove Školskog odbora imenovani su učitelji i stručni suradnici koji su dobili, odnosno roditelj koji je dobio najveći broj glasova nazočnih članova Učiteljskog vijeća, odnosno Vijeća roditelja.
8. U slučaju da dva ili više kandidata dobiju jednaki broj glasova, glasovanje se ponavlja za te kandidate sve dok jedan od kandidata ne dobije veći broj glasova.

***DOSTAVLJANJE POPISA IMENOVANIH ČLANOVA***

Članak 29.

Izvod iz zapisnika sa sjednice Učiteljskog vijeća, odnosno sa sjednice Vijeća roditelja s popisom imenovanih članova Školskog odbora dostavlja se ravnatelju u roku od tri (3) dana od dana provedenih izbora.

***KONSTITUIRANJE ŠKOLSKOG ODBORA***

Članak 30.

1. Nakon imenovanja većine članova Školskog odbora, ravnatelj u roku do 15 dana saziva konstituirajuću sjednicu Školskog odbora.
2. Konstituirajućoj sjednici, do izbora predsjednika Školskog odbora, predsjedava najstariji član Školskog odbora.